ಯಶ್ ಅಭಿಮಾನಿಗಳಿಗಾಗಿ ಸ್ಪೆಷಲ್ ಶೋ ಡಿಮ್ಯಾಂಡ್: ರಾಕಿಭಾಯ್ ನಿರಂತರ ಪ್ರದರ್ಶನ

ನ್ಯಾಷನಲ್ ಸ್ಟಾರ್ ಯಶ್ ನಟನೆಯ `ಕೆಜಿಎಫ್ 2′ ರಿಲೀಸ್‌ಗೆ ದಿನಗಣನೆ ಶುರುವಾಗಿದೆ. ರಾಕಿಭಾಯ್ ದರ್ಶನಕ್ಕಾಗಿ ಫ್ಯಾನ್ಸ್ ಕಾದು ಕುಳಿತಿದ್ದಾರೆ. ದಿನದಿಂದ ದಿನಕ್ಕೆ ರಾಕಿಂಗ್ ಸ್ಟಾರ್ ಅಭಿಮಾನಿಗಳಲ್ಲಿ `ಕೆಜಿಎಫ್ 2′ ಫೀವರ್ ಹೆಚ್ಚಾಗ್ತಿದೆ. ಏಪ್ರಿಲ್ 14ಕ್ಕೆ ರಿಲೀಸ್ ಆಗ್ತಿರೋ `ಕೆಜಿಎಫ್ 2′ ಚಿತ್ರ ನೋಡಲು ಸ್ಪೆಷಲ್ ಶೋ ಡಿಮ್ಯಾಂಡ್ ಹೆಚ್ಚಾಗ್ತಿದೆ.

ಹೊಂಬಾಳೆ ಬ್ಯಾನರ್‌ನ ಪ್ರಶಾಂತ್ ನೀಲ್ ನಿರ್ದೇಶನದ ಬಹುನಿರೀಕ್ಷಿತ ಚಿತ್ರ `ಕೆಜಿಎಫ್ 2′ ಸಿನಿಮಾ ನೋಡಲು ವಿಶ್ವದೆಲ್ಲೆಡೆ ಅಭಿಮಾನಿಗಳು ಕಾಯ್ತಿದ್ದಾರೆ. ಇನ್ನು ರಾಕಿಭಾಯ್‌ನ ಸ್ವಾಗತ ಕೋರಲು ಅಭಿಮಾನಿಗಳು ಈಗಾಗಲೇ ಯೋಜನೆ ಹಾಕಿಕೊಂಡಿದ್ದಾರೆ. ರಿಲೀಸ್ ದಿನ ಮಧ್ಯರಾತ್ರಿ 1 ಗಂಟೆಗೆ ಅಭಿಮಾನಿಗಳಿಗಾಗಿ ಸ್ಪೆಷಲ್ ಶೋ ಶುರುವಾಗಲಿದೆ. ಇದನ್ನು ಓದಿ:ʼ2 ಸ್ಟೇಟ್ಸ್’ ಖ್ಯಾತಿಯ ಶಿವಕುಮಾರ್ ಸುಬ್ರಮಣಿಯಂ ನಿಧನ

`ಕೆಜಿಎಫ್ 2′ ನೋಡಲು ಯಶ್ ಅಭಿಮಾನಿಗಳು ತುದಿಗಾಲಿನಲ್ಲಿ ನಿಂತಿದ್ದಾರೆ. ಸಿನಿಅಭಿಮಾನಿಗಳಿಗಾಗಿ ಬೆಂಗಳೂರುಗೌಡನ ಪಾಳ್ಯದ ಶ್ರೀನಿವಾಸ ಮಂದಿರದಲ್ಲಿ `ಕೆಜಿಎಫ್ 2′ ಫ್ಯಾನ್ಸ್ ಶೋ ಹಮ್ಮಿಕೊಳ್ಳಲಾಗಿದೆ. ಏಪ್ರಿಲ್ 14ರಂದು ಮಧ್ಯರಾತ್ರಿ 1 ಗಂಟೆಯಿಂದ ನಿರಂತರ 8 ಶೋಗಳ ಟಿಕೆಟ್ ಈಗಾಗಲೇ ಸೋಲ್ಡ್ ಔಟ್ ಆಗಿದೆ.

ಇನ್ನು ಈ ಹಿಂದಿನ ಎಲ್ಲಾ ಚಿತ್ರಗಳ ದಾಖಲೆ ಮುರಿದು `ಕೆಜಿಎಫ್ 2′ ನಿರಂತರ 8 ಶೋ ಪ್ರದರ್ಶನವಾಗಲಿದೆ. `ಕೆಜಿಎಫ್ 2′ ಟೀಮ್ ಮಾತ್ರವಲ್ಲ, ಯಶ್ ಅಭಿಮಾನಿಗಳು ದಾಖಲೆಯ ಮೇಲೆ ದಾಖಲೆ ಮಾಡುತ್ತಿದ್ದಾರೆ. ರಾಕಿಭಾಯ್ ಚಿತ್ರ ಬಾಕ್ಸ್ಆಫೀಸ್‌ನಲ್ಲಿ ಲೂಟಿ ಮಾಡೋದು ಗ್ಯಾರೆಂಟಿ ಅಂತಿದೆ ಗಾಂಧಿನಗರ.